Μια Χριστουγεννιάτικη Ιστορία
2025-12-20 19:00 - 20:30 (Europe/Athens)
«ΕΣΩΤΕΡΙΚΗ ΟΡΑΣΗ»: Ενδοσκοπικές καταδύσεις και… Υπερβατικές πτήσεις… Η μηνιαία εκπομπή «ΕΣΩΤΕΡΙΚΗ ΟΡΑΣΗ», του Wake Up Radio, του Αφυπνιστικού Ραδιόφωνου της Κίνησης Πνευματικού Ακτιβισμού «ΦΩΣ ΣΕ ΔΡΑΣΗ», με την Ματίνα Φουρτούνη, θα «παίξει» το Σάββατο 20 Δεκεμβρίου 2025, στις 19:00, την «Χριστουγεννιάτικη Ιστορία» του Καρόλου Ντίκενς, με επένδυση ήχων και μουσικής, ενώ τον ρόλο του Σκρουτζ θα υποδυθεί ο Σωτήρης Θεοχαρόπουλος, μέλος της Θεατρικής Ομάδας του Wake Up Theater. Μετά το τέλος της ιστορίας θα γίνει ανάλυση των εσωτερικών νοημάτων του έργου! Η πασίγνωστη «Χριστουγεννιάτικη Ιστορία» του Καρόλου Ντίκενς λειτουργεί σαν αλληγορία και φέρνει ένα μήνυμα ελπίδας και αλλαγής στον κόσμο: ο άνθρωπος κοιμάται μέσα στην άρνηση και τον εγωισμό, σαν τον τσιγκούνη Εμπενίζερ Σκρουτζ, και ξυπνά όταν αποκτά Επίγνωση και αντικρίζει την Αλήθεια της ζωής του. Το Πνεύμα των Χριστουγέννων του παρελθόντος, του παρόντος και του μέλλοντος έρχεται για να τον βοηθήσει να επιτύχει την ηθική μεταμόρφωση και Αφύπνιση. Άκουσε την εκπομπή ΖΩΝΤΑΝΑ το Σάββατο 20 Δεκεμβρίου 2025, στις 19:00, εδώ: https://www.fossedrasi.gr/draseis/afypnistiko-radiofono/#live Επιμέλεια: Ματίνα ΦουρτούνηΠαρουσίαση: Ματίνα Φουρτούνη & Σωτήρης Θεοχαρόπουλος

Ενδοσκοπήσεις - Tο Πνεύμα των Χριστουγέννων
2025-12-23 19:00 - 19:30
Την Τρίτη 23/12/2025, στις 19:00, θα μεταδοθεί σε επανάληψη η εκπομπή ΕΝΔΟΣΚΟΠΗΣΕΙΣ με το επίκαιρο θέμα: «Tο Πνεύμα των Χριστουγέννων». – Υπάρχει αντίδοτο στην εμπορευματοποίηση των Χριστουγέννων; – Βεβαίως, αρκεί κανείς να θέλει να βιώσει και το πνευματικό τους μήνυμα. Κανείς δεν υποστηρίζει ότι θα πρέπει να σταματήσει η ανταλλαγή δώρων, το γιορτινό στόλισμα και οι διακοσμήσεις, οι προσκλήσεις, και η καλοπέραση… Ωστόσο, όλες αυτές οι εκδηλώσεις θα πρέπει να νοηματοδοτούνται και να συμβαίνουν σε ένα ευρύτερο και βαθύτερο πλαίσιο αναφοράς, που δεν περιορίζεται σε στείρες καταναλωτικές συνήθειες. Άλλωστε τι μας ωφελεί το ότι η γέννηση αυτή συμβαίνει αέναα, αν δεν συμβαίνει μέσα μας; Τη συγκεκριμένη εκπομπή επιμελήθηκε και παρουσίασε ο Ιωάννης Αυγουστάτος πριν από 19 ολόκληρα χρόνια (22/12/2006), στο τηλεοπτικό κανάλι ΤηλεΦΩΣ. Έκτοτε πολλά έχουν αλλάξει (προς το χειρότερο), αλλά κάποιες συνήθειες παραμένουν αμετάβλητες… «Εύχομαι το Πνεύμα των Χριστουγέννων, όπως στο περίφημο μυθιστόρημα του Τσαρλς Ντίκενς, να μας θυμίσει το αληθινό πνεύμα της ανά-γέννησης μέσα στις καρδιές…» – Ιωάννης Αυγουστάτος Άκουσε την εκπομπή ΣΕ ΕΠΑΝΑΛΗΨΗ την Τρίτη 23/12/2025, στις 19:00, εδώ: https://www.fossedrasi.gr/draseis/afypnistiko-radiofono/#live

Χειμωνιάτικοι Φύλακες της Αναπνοής
2025-12-26 19:00 - 20:00
Η νέα εκπομπή της «Αφυπνιστικής Αρμονίας», από το Wake Up Radio, του Αφυπνιστικού Ραδιόφωνου της Κίνησης Πνευματικού Ακτιβισμού «ΦΩΣ ΣΕ ΔΡΑΣΗ», με την Ελένη Κυριακοπούλου, θα μεταδοθεί ζωντανά την Παρασκευή 26 Δεκεμβρίου 2025, στις 19:00, και θα έχει θέμα: «Χειμωνιάτικοι Φύλακες της Αναπνοής». Στο βάθος του χειμώνα υπάρχει ένας κήπος που δεν κοιμάται. Εκεί τα βότανα ψιθυρίζουν και μιλούν σε όσους ακούνε με την καρδιά… Ελάτε σε ένα ταξίδι μέσα στη χειμωνιάτικη φύση. Θα γνωρίσουμε πώς τα βότανα, αυτά τα μικρά θαύματα που μας προσφέρει η μητέρα Γη, λειτουργούν ως σύμμαχοι στην ευεξία μας και ως φύλακες στην υγεία μας. Αρώματα, γεύσεις, παραδόσεις που συνοδεύουν την αναπνοή μας τους πιο κρύους μήνες του χρόνου. Το θυμάρι, το φασκόμηλο, το τσάι του βουνού και τόσα άλλα… Ιστορίες, συνήθειες, μνήμες.Κάθε φύλλο τους κουβαλά σοφία αιώνων.Ελάτε να τα εξερευνήσουμε με σεβασμό, φαντασία, τέχνη. Επιμέλεια – παρουσίαση: Ελένη Κυριακοπούλου Άκουσε την εκπομπή ΖΩΝΤΑΝΑ την Παρασκευή 26/12/2025, στις 19:00, εδώ: https://www.fossedrasi.gr/draseis/afypnistiko-radiofono/#live

Η Γαλήνη μέσα από τη Συνειδητή Δράση
2025-12-27 19:00 - 20:00
Η μηνιαία εκπομπή «ΦΩΣ στο Μικρόφωνο», του Wake Up Radio, του Αφυπνιστικού Ραδιόφωνου της Κίνησης Πνευματικού Ακτιβισμού «ΦΩΣ ΣΕ ΔΡΑΣΗ», με την Βένια Λυμπέρη, παρουσιάζει το Σάββατο 27 Δεκεμβρίου 2025, στις 19:00, το θέμα: «Η Γαλήνη μέσα από τη Συνειδητή Δράση». Μια εκπομπή αφιερωμένη στη γαλήνη που γεννιέται όταν η δράση μας πηγάζει από επίγνωση και εσωτερική σύνδεση! Αφήνουμε τη μουσική, τον λόγο και το Φως να μας εμπνεύσουν και να μας οδηγήσουν… Συντονιστείτε και ακούστε μας ΖΩΝΤΑΝΑ:https://www.fossedrasi.gr/draseis/afypnistiko-radiofono/#live Επιμέλεια – παρουσίαση: Βένια Λυμπέρη

Τι σημαίνει να ζεις μια "καλή ζωή";
2026-01-04 11:00 - 13:00 | Myrtillo Cafe, Πάρκο για το Παιδί & τον Πολιτισμό - Τριφυλίας & Ευστάθιου Λάμψα, Αμπελόκηποι, Αττική, 11524, Greece
Το Φιλοσοφικό Καφενείο Αθηνών μας προσκαλεί στην επόμενη συνάντηση, που θα πραγματοποιηθεί την Κυριακή 4 Ιανουαρίου 2026, στις 11:00 πμ., στο πρωτοπόρο Myrtillo Cafe* (Πάρκο για το Παιδί & τον Πολιτισμό – Τριφυλίας & Ευστάθιου Λάμψα, Αμπελόκηποι 11524, Αθήνα). Το θέμα συζήτησης θα είναι «Τι σημαίνει να ζεις μια “καλή ζωή”;» :Κατά την αρχαιότητα, η ερώτηση “τι είναι η καλή ζωή;” δεν ήταν μια αφηρημένη θεωρητική αναζήτηση, αλλά μια απολύτως πρακτική, καθημερινή απορία. Για τον Σωκράτη, τον Πλάτωνα, τον Αριστοτέλη και άλλους στοχαστές, το να “ζεις καλά” σήμαινε να ζεις με αρετή, νόημα και εσωτερική πληρότητα. Στις μέρες μας, μέσα σε έναν κόσμο γεμάτο ταχύτητα, σύγχυση και ψηφιακό θόρυβο, η ίδια ερώτηση παραμένει επίκαιρη: τι σημαίνει να “ζούμε καλά”; Την εισήγηση θα κάνει ο Ιωάννης Αυγουστάτος, Ψυχίατρος-Ψυχοθεραπευτής, Πνευματικός Ακτιβιστής, Ιδρυτής της Κίνησης «ΦΩΣ ΣΕ ΔΡΑΣΗ» και Συγγραφέας, κι όπως πάντα θα ακολουθήσει συζήτηση με τους συμμετέχοντες. Σας περιμένουμε με χαρά να φιλοσοφήσουμε! Το Myrtillo Cafe βρίσκεται σε απόσταση μόλις 500μ. (8′ περπάτημα) από το σταθμό «Πανόρμου» του Μετρό (μπλε γραμμή). *Myrtillo Cafe: Είναι μια Κοινωνική Συνεταιριστική Επιχείρηση με ειδικό σκοπό, συγκεκριμένα για να παρέχει χώρο για την ένταξη ευπαθών ομάδων (άτομα με αναπηρία) στην αγορά εργασίας. Λειτουργεί από το 2014 και η ιδρύτριά του, είναι η κα Γεωργία Βαμβουνάκη – Raffan. Η πρωτοτυπία του έγκειται στο γεγονός ότι ποτέ δε βασίστηκε σε επιδοτήσεις ή χρηματοδοτήσεις, αλλά κινήθηκε και συνεχίζει να κινείται σαν μια αυτοσυντηρούμενη επιχείρηση, που βασίζεται αποκλειστικά στα έσοδα από την καθημερινή λειτουργία της και για το λόγο αυτό έχει βραβευθεί ήδη τρείς φορές! Περισσότερες πληροφορίες θα βρείτε εδώ: https://myrtillocafe.gr/

Τι Είναι Συνείδηση;
2026-01-11 12:00 - 13:00 | Κόρινθος, Πυλαρινού 111
Το Φιλοσοφικό Καφενείο Κορίνθου μας προσκαλεί την Κυριακή 11/01/2026, στις 12:00 μμ. στο Bistrot Cafe (Πυλαρινού 111 – Κόρινθος), με θέμα συζήτησης: «Τι Είναι Συνείδηση;». Το ερώτημα «Τι είναι Συνείδηση;», είναι το μεγαλύτερο μυστήριο που ο άνθρωπος ως έλλογο ον προσπαθεί να απαντήσει. Και μέχρι στιγμής με αυτά που γνωρίζουμε είναι το μοναδικό είδος που θέλει να απαντήσει σε αυτή την ερώτηση. Ίσως γιατί για τον άνθρωπο η γνώση είναι θεμελιώδης λίθος της ύπαρξης του. Ίσως γιατί μέσα από αυτό το ερώτημα ψάχνει να βρει το νόημα και το σκοπό της ύπαρξης του. Μιας ύπαρξης που την αντιλαμβάνεται, την αισθάνεται, την νιώθει μέσα από την αλληλεπίδραση με την πολυπλοκότητα της πραγματικότητας, αν και πολλές φορές αδυνατεί να την κατανοήσει. Για να έρθει τότε το μυστήριο της Συνείδησης να γίνει ένας κόμβος όπου εκεί συναντιούνται όλα τα ερωτήματα όπως: Τι είναι η πραγματικότητα;

Τι είναι η ζωή;Προσδοκώντας μέσα από την αποκάλυψη της απάντησης να λυθούν όλα τα μυστήρια που περιβάλλουν τον άνθρωπο. Όπως οι νόμοι του Σύμπαντος, η Νοημοσύνη της δημιουργίας, η διαίσθηση, η ενόραση, οι μυστικιστικές εμπειρίες για να καταλήξει και πάλι στο Ερώτημα τελικά «Ποιος είμαι;» Σας περιμένουμε να μοιραστούμε τους προβληματισμούς μας, τις σκέψεις και τις επιγνώσεις μας – Είσοδος ελεύθερη! Εισηγητές: Λένα Αθανασούλη και Χρήστος Παπαδάς

«Φως στην Ατραπό» της Mabel Collins
2026-01-11 19:00 - 20:00
Στην εκπομπή «Αφυπνιστικές Σελίδες»* του Wake Up Radio, την Κυριακή 11/01/2026, στις 19:00, ανοίγουμε μαζί το βιβλίο «Light on the Path» (Φως στην Ατραπό), της Mabel Collins, το οποίο μας υπόσχεται πως μαζί του θα περάσουμε μια πραγματική δοκιμασία ειλικρίνειας με τον εαυτό μας, αφού οι λέξεις του θα φωτίσουν όλα όσα συνήθως κρύβουμε επιμελώς ή απλώς αποστρεφόμαστε και δεν θέλουμε να δούμε κατάματα… Ο Osho χαρακτήρισε το συγκεκριμένο βιβλίο ως έναν «χρυσαφένιο πύργο» και ένα από τα πιο σημαντικά έργα που γράφτηκαν ποτέ – παρά το μικρό του μέγεθος – ενώ σε πολλές ομιλίες του τόνισε ότι η ποιότητα αυτού του έργου είναι ανυπέρβλητη! Στην εκπομπή αυτή θα εμβαθύνουμε στους βασικούς άξονες του βιβλίου και θα αποκρυπτογραφήσουμε μαζί τα βαθιά του νοήματα. Πρόκειται για μια πρό(σ)κληση εσωτερικού στοχασμού και αφύπνισης! Αν νιώθεις το κάλεσμα… μπες στη ροή! Άκουσε την εκπομπή ΖΩΝΤΑΝΑ την Κυριακή 11/01/2026, στις 19:00, εδώ: https://www.fossedrasi.gr/draseis/afypnistiko-radiofono/#live Επιμέλεια – παρουσίαση: Ελευθερία Ρούσσου * Η ραδιοφωνική εκπομπή «Αφυπνιστικές Σελίδες» είναι ένα μονοπάτι, που συνομιλεί με βιβλία-φλόγες, από διάφορες πνευματικές παραδόσεις. Κάθε βιβλίο, με κάθε φράση του, αφήνει ίχνη στο μονοπάτι κι εμείς απλώς τ’ ακολουθούμε με εμπιστοσύνη. «Δεν διαβάζουμε για να μάθουμε – διαβάζουμε για να θυμηθούμε.» Σε κάθε εκπομπή, θ’ ανοίγουμε μαζί ένα βιβλίο – όχι για ανάλυση – αλλά για ενθύμηση. Ενθύμηση της ψυχής, της ουσίας και του άρρητου που μας συνδέει. Η εκπομπή απευθύνεται σε όσους νιώθουν την εσωτερική ανάγκη να θυμηθούν το αληθινό που ήδη είναι μέσα τους.

Η Δύναμη της Αποδοχής
2026-01-17 19:00 - 20:00
«ΕΣΩΤΕΡΙΚΗ ΟΡΑΣΗ»: Ενδοσκοπικές καταδύσεις και… Υπερβατικές πτήσεις… Η Ματίνα Φουρτούνη παρουσιάζει την εκπομπή «ΕΣΩΤΕΡΙΚΗ ΟΡΑΣΗ», του Wake Up Radio, του Αφυπνιστικού Ραδιόφωνου της Κίνησης Πνευματικού Ακτιβισμού «ΦΩΣ ΣΕ ΔΡΑΣΗ», το Σάββατο 17 Ιανουαρίου 2026, στις 19:00, με θέμα: «Η Δύναμη της Αποδοχής»! Αποδοχή του εαυτού μας σημαίνει ότι αναγνωρίζουμε την αξία μας, ενσωματώνουμε όλες τις πλευρές τού εαυτού μας, τις δυνατότητες, τις αδυναμίες και τις ατέλειές μας, και αγκαλιάζουμε ολόκληρη την ύπαρξή μας. Αποδοχή των άλλων σημαίνει να δεχόμαστε τους ανθρώπους όπως είναι, χωρίς να τους κρίνουμε με βάση τις δικές μας προσδοκίες, ανάγκες και πρότυπα. Ό,τι με ενοχλεί στον άλλον, με καλεί να δω κάτι μέσα μου. Η αποδοχή είναι ευθυγράμμιση με τη ροή της ζωής, δεν είναι παραίτηση. Είναι η θαρραλέα πράξη να βλέπουμε καθαρά αυτό που είναι, κάνοντας διάκριση μεταξύ αυτού που μπορεί να αλλάξει και αυτού που δεν μπορεί ν’ αλλάξει. Ό,τι αντιστεκόμαστε, επιμένει. Ό,τι αποδεχόμαστε, μεταμορφώνεται. Άκουσε την εκπομπή ΖΩΝΤΑΝΑ το Σάββατο 17/01/2026, στις 19:00, εδώ: https://www.fossedrasi.gr/draseis/afypnistiko-radiofono/#live Επιμέλεια – παρουσίαση: Ματίνα Φουρτούνη

Η Δύναμη της Ευχής: Πώς υφαίνεται μία νέα κοινωνία με λόγο και πράξη;
2026-01-18 11:00 - 13:00
Λέμε συχνά «Καλή Χρονιά» σχεδόν μηχανικά.Κι όμως, στη λαϊκή σοφία η ευχή έχει βάρος, έχει πρόθεση, έχει ευθύνη.Τι σημαίνει πραγματικά να εύχεσαι;Πότε μια ευχή ενώνει και πότε ξεφτίζει;Υπάρχουν ένοχες ευχές; Στο Φιλοσοφικό Καφενείο Καρδίτσας του Ιανουαρίου ανοίγουμε έναν κοινό χώρο στοχασμού και διαλόγου γύρω από τη δύναμη της ευχής:ως πρόθεση,ως λόγο που δημιουργεί ροή,ως πράξη που μπορεί να υφάνει μια νέα κοινωνία. Μιλάμε για τις ευχές που ενώνουν και για εκείνες που αδειάζουν.Για τη λαϊκή σοφία, τη φιλοσοφία, την πνευματική εμπειρία. Για το πώς μια απλή φράση μπορεί να γίνει γέφυρα ανάμεσα σε κόσμους:πολίτη και αγρότη,γονιού και παιδιού,υγειονομικού και κοινωνίας,ενεργού πολίτη και φωτεινού ακτιβιστή. Γιατί ίσως σήμερα,η πιο ουσιαστική ευχήείναι η ζωή μας να αποκτήσει προστιθέμενη αξία στη ζωή του άλλου. Στη μηνιαία συνάντηση του Φιλοσοφικού Καφενείου Καρδίτσας, την Κυριακή 18 Ιανουαρίου 2026, στις 11:00 π.μ., στο Εργοτάξιο coffee & drinks (Οδός Καραϊσκάκη τέρμα – Καρδίτσα), συζητάμε για τη δύναμη του λόγου,τη σχέση ευχής και πράξης,και το πώς, μέσα από μικρές καθημερινές επιλογές,υφαίνεται ένα νέο «μαζί». Σας περιμένουμε να συνδεθούμε σε μια ανοιχτή, συμμετοχική συζήτηση.Είσοδος ελεύθερη!Παρακαλείστε για έγκαιρη προσέλευση. Εισήγηση: Βαϊοπούλου Ζωή Φως σε Δράση:η ευχή ως πρόθεση,ο λόγος ως πράξη,το μαζί ως ευτοπία.

The Fountain
2026-01-18 11:00 - 14:00 | Κινηματογράφος ΓΑΛΑΞΙΑΣ, Λεωφόρος Μεσογείων 6, Αμπελόκηποι
Ο Αφυπνιστικός Κινηματογράφος (Wake Up Cinema), της Κίνησης Πνευματικού Ακτιβισμού «ΦΩΣ ΣΕ ΔΡΑΣΗ», προβάλει την Κυριακή 18 Ιανουαρίου 2026, στις 11:00 πμ., την ταινία “The Fountain”, στον Κινηματογράφο ΓΑΛΑΞΙΑΣ, Λεωφόρος Μεσογείων 6, Αμπελόκηποι (ΜΕΤΡΟ Αμπελόκηποι). Η ταινία κυκλοφόρησε το 2006, είναι σε σκηνοθεσία Ντάρεν Αρονόφσκι και πρωταγωνιστούν οι Χιου Τζάκμαν και Ρέιτσελ Βάις, στα ελληνικά ο τίτλος έχει μεταφραστεί ως «Το Δέντρο της Ζωής» αλλά και ως «Η Πηγή της Ζωής». Είναι από εκείνες τις ταινίες που δεν τις βλέπεις απλά, μα τις αναπνέεις… Σαν να ανοίγει στην οθόνη μια μικρή ρωγμή στον χρόνο, κι από μέσα της περνά η αρχαία εμμονή του ανθρώπου: να νικήσει τον θάνατο και να βρει το φως μέσα στο σκοτάδι της ύπαρξης. Στην καρδιά της ταινίας υπάρχουν τρεις ιστορίες, τρεις εκδοχές του ίδιου ανθρώπινου πόθου: ο επιστήμονας, ο εξερευνητής και ο κοσμικός ασκητής. Όλες είναι ο ίδιος άνθρωπος – ο άνθρωπος που παλεύει με την απώλεια και το αναπόφευκτο τέλος της ζωής. Εκφράζει τον αιώνιο πόθο του ανθρώπου για αθανασία. Η Αθανασία όμως δεν κατακτάται βιολογικά, όπως επιχειρούν σήμερα οι Μετανθρωπιστές, αλλά πνευματικά. Μετά την προβολή, θα ακολουθήσει η ανάλυση της ταινίας, από τον Γιάννη Αυγουστάτο, Ψυχίατρο-Ψυχοθεραπευτή, Πνευματικό Ακτιβιστή, Ιδρυτή της Κίνησης «ΦΩΣ ΣΕ ΔΡΑΣΗ» και Συγγραφέα, και θα γίνει συζήτηση με τους θεατές. Μην τη χάσετε, σας περιμένουμε όλους! Προτείνεται προσέλευση μισή ώρα νωρίτερα για την εξασφάλιση θέσης!Γενική είσοδος: 7,00€ (για την καλύτερη εξυπηρέτησή σας παρακαλείστε να έχετε το ακριβές αντίτιμο). Δείτε εδώ το trailer της ταινίας:

Ξενάγηση στην περιοδική έκθεση «Από τον Monet στον Warhol» στο Ίδρυμα Βασίλη και Ελίζας Γουλανδρή
2026-01-24 12:30 - 13:15
Αγαπητές φίλες, αγαπητοί φίλοι του Εικαστικού ΦωτόςΣας προσκαλούμε σε ομαδική επίσκεψη με ξενάγηση στην περιοδική έκθεση «Από τον Monet στον Warhol», στο Ίδρυμα Βασίλη και Ελίζας Γουλανδρή, στις 24 Ιανουαρίου 2026. Η έκθεση παρουσιάζει 83 αριστουργήματα, υπογεγραμμένα από 45 κορυφαίους εκπροσώπους της νεότερης και σύγχρονης τέχνης και διαμορφώνει ένα μοναδικό εικαστικό πανόραμα που διατρέχει περισσότερα από 12 καλλιτεχνικά ρεύματα. Μέσα από έναν συναρπαστικό διάλογο έργων ανασυνθέτει την ιστορία της ζωγραφικής από τον ιμπρεσιονισμό έως σήμερα. Θα έχουμε την σπάνια ευκαιρία να δούμε συγκεντρωμένα τα έργα που σημάδεψαν τις πιο καθοριστικές στιγμές της τέχνης των τελευταίων 130 και πλέον ετών των μεγάλων ζωγράφων Bonnard, Chagall, De Kooning, Degas, Dufy, Ernst, Gauguin, Kandinsky, Lichtenstein, Magritte, Man Ray, Marquet, Matisse, Modigliani, Monet, Morisot, Munch, Picasso, Pissarro, Seurat, Signac, Toulouse-Lautrec, Vuillard, Warhol και άλλων. Η ξενάγηση θα μας δώσει την ευκαιρία να προσεγγίσουμε τα έργα σε βάθος, να γνωρίσουμε τα καλλιτεχνικά ρεύματα της εποχής και να ανταλλάξουμε σκέψεις και εντυπώσεις. Παρακαλούμε δηλώστε συμμετοχή στο email μας eikastikofos@gmail.com έως 19/01/2026, λόγω περιορισμένου αριθμού θέσεων. Ημερομηνία: Σάββατο 24 Ιανουαρίου 2026 Σημείο συνάντησης: Είσοδος του Ιδρύματος, στις 12:15 Διάρκεια ξενάγησης: 12:30 – 13:15 Κόστος συμμετοχής: 15€ (ανεξαρτήτως ηλικιακής κατηγορίας και ιδιότητας) και περιλαμβάνει την είσοδο στην περιοδική έκθεση, την συμμετοχή στην ομαδική ξενάγηση αλλά και για όποιον το επιθυμεί ελεύθερη περιήγηση στη μόνιμη συλλογή χωρίς επιπλέον χρέωση. Θα χαρούμε να σας έχουμε μαζί μας!

Η Αυτογνωσία τότε και τώρα: Από την Αρετή στην Ψυχοθεραπεία
2026-01-24 18:00 - 20:00 | Bazaari cafe, Φιλικής Εταιρείας 43, Θεσσαλονίκη, Greece
Το Φιλοσοφικό Καφενείο Θεσσαλονίκης μας προσκαλεί το Σάββατο 24/01/2026, στις 6:00 μ.μ. στο Bazaari cafe (Φιλικής εταιρείας 43, Θεσσαλονίκη, 300 μ. από τη στάση του μετρό “Συντριβάνι”) για να φιλοσοφήσουμε όλοι μαζί και να μοιραστούμε τις σκέψεις μας – Θέμα συζήτησης: «Η Αυτογνωσία τότε και τώρα: Από την Αρετή στην Ψυχοθεραπεία». Σήμερα μιλάμε συχνά για «αυτογνωσία», αλλά δεν εννοούμε όλοι το ίδιο πράγμα: ελάχιστοι την αντιλαμβάνονται όπως η αρχαία φιλοσοφική αναζήτηση, ενώ για τους περισσότερους έχει μετατραπεί σε μια ψυχολογική ενασχόληση με τον εαυτό. Πώς η αντίληψη που έχουμε για την αυτογνωσία μας διαμορφώνει ως ανθρώπους και επηρεάζει την κοινωνική πραγματικότητα; Εισηγήτρια: Χριστίνα ΚούρφαληΕίσοδος ελεύθερη – Σας περιμένουμε!

Ταξίδι προς τα Μέσα (Α' Μέρος)
2026-01-24 19:00 - 20:30
Το Σάββατο 24/01/2026, στις 19:00, θα μεταδοθεί σε επανάληψη η εκπομπή «Αφυπνιστική Αρμονία» με θέμα: «Ταξίδι προς τα Μέσα Α’ Μέρος», με την Ελένη Κυριακοπούλου. Χαλαρώνοντας τις Χορδές του Νου, Τεντώνοντας τις Χορδές της Καρδιάς…Αποσπάσματα και σχολιασμοί του βιβλίου “ΤΑΞΙΔΙ ΠΡΟΣ ΤΑ ΜΕΣΑ”, με ζωντανές ομιλίες του Osho που δόθηκαν σε κατασκήνωση διαλογισμού στο Γκουτζαράτ της Ινδίας. Άκουσε την εκπομπή ΣΕ ΕΠΑΝΑΛΗΨΗ το Σάββατο 24/01/2026, στις 19:00, εδώ: https://www.fossedrasi.gr/draseis/afypnistiko-radiofono/#live Επιμέλεια και παρουσίαση εκπομπής: Ελένη Κυριακοπούλου

Αυτοπαρατήρηση και Αυτοενθύμηση
2026-01-31 19:00 - 20:00
Το Σάββατο 31/01/2026, στις 19:00, θα μεταδοθεί σε επανάληψη η εκπομπή «ΦΩΣ στο Μικρόφωνο» με θέμα: «Αυτοπαρατήρηση και Αυτοενθύμηση», με την Βένια Λυμπέρη. Οι δύο πυλώνες της εσωτερικής εργασίας. Τι σημαίνει «παρατηρώ τον εαυτό μου»;Πώς μπορώ να θυμάμαι τον Εαυτό μέσα στη ροή της ημέρας;Η εκπομπή είναι αφιερωμένη στη γνώση του εαυτού και την πνευματική αφύπνιση.Απευθύνεται σε όσους αναζητούν τη συνειδητότητα στην καθημερινή ζωή. Άκουσε την εκπομπή ΣΕ ΕΠΑΝΑΛΗΨΗ το Σάββατο 31/01/2026, στις 19:00, εδώ: https://www.fossedrasi.gr/draseis/afypnistiko-radiofono/#live Επιμέλεια και παρουσίαση εκπομπής: Βένια Λυμπέρη

Η Δύναμη του Ενεργού και Συνειδητού Πολίτη
2026-02-01 11:00 - 13:00 | Myrtillo Cafe, Πάρκο για το Παιδί & τον Πολιτισμό – Τριφυλίας & Ευστάθιου Λάμψα, Αμπελόκηποι, Αττική, 11524, Greece
Το Φιλοσοφικό Καφενείο Αθηνών μας προσκαλεί στην επόμενη συνάντηση, που θα πραγματοποιηθεί την Κυριακή 1 Φεβουαρίου 2026, στις 11:00 πμ., στο πρωτοπόρο Myrtillo Cafe* (Πάρκο για το Παιδί & τον Πολιτισμό – Τριφυλίας & Ευστάθιου Λάμψα, Αμπελόκηποι 11524, Αθήνα). Το θέμα συζήτησης θα είναι «Η Δύναμη του Ενεργού και Συνειδητού Πολίτη» :Ζούμε σε έναν κόσμο που πολλές φορές φαίνεται να διοικείται από λίγους. Πολιτικοί ηγέτες, οικονομικές ελίτ, πολυεθνικές εταιρείες και υπερεθνικοί οργανισμοί μοιάζουν να έχουν τον αποφασιστικό λόγο στις τύχες των κοινωνιών. Σε αυτό το πλαίσιο, ο απλός πολίτης –ο δάσκαλος, ο εργαζόμενος, ο νέος, ο ηλικιωμένος, ο αγρότης, ο άνεργος– μπορεί εύκολα να νιώσει αδύναμος, αόρατος, ανήμπορος. Όμως η ιστορία, η φιλοσοφία και η εμπειρία των λαών διδάσκουν κάτι άλλο: η πολιτική δεν είναι (μόνο) υπόθεση των ηγετών, αλλά όλων. Η δύναμη των πολιτών, όταν συνειδητοποιηθεί και οργανωθεί, έχει τη δυνατότητα να αλλάξει καθεστώτα, να μετασχηματίσει κοινωνίες, να επηρεάσει διεθνείς ισορροπίες. Την εισήγηση θα κάνει ο Ιωάννης Αυγουστάτος, Ψυχίατρος-Ψυχοθεραπευτής, Πνευματικός Ακτιβιστής, Ιδρυτής της Κίνησης «ΦΩΣ ΣΕ ΔΡΑΣΗ» και Συγγραφέας, κι όπως πάντα θα ακολουθήσει συζήτηση με τους συμμετέχοντες. Σας περιμένουμε με χαρά να φιλοσοφήσουμε! Το Myrtillo Cafe βρίσκεται σε απόσταση μόλις 500μ. (8′ περπάτημα) από το σταθμό «Πανόρμου» του Μετρό (μπλε γραμμή). *Myrtillo Cafe: Είναι μια Κοινωνική Συνεταιριστική Επιχείρηση με ειδικό σκοπό, συγκεκριμένα για να παρέχει χώρο για την ένταξη ευπαθών ομάδων (άτομα με αναπηρία) στην αγορά εργασίας. Λειτουργεί από το 2014 και η ιδρύτριά του, είναι η κα Γεωργία Βαμβουνάκη – Raffan. Η πρωτοτυπία του έγκειται στο γεγονός ότι ποτέ δε βασίστηκε σε επιδοτήσεις ή χρηματοδοτήσεις, αλλά κινήθηκε και συνεχίζει να κινείται σαν μια αυτοσυντηρούμενη επιχείρηση, που βασίζεται αποκλειστικά στα έσοδα από την καθημερινή λειτουργία της και για το λόγο αυτό έχει βραβευθεί ήδη τρείς φορές! Περισσότερες πληροφορίες θα βρείτε εδώ: https://myrtillocafe.gr/

«Ο Προφήτης» του Kahlil Gibran
2026-02-07 19:00 - 20:00
Στην εκπομπή «Αφυπνιστικές Σελίδες» του Wake Up Radio, το Σάββατο 07/02/2026, στις 19:00, ανοίγουμε μαζί το βιβλίο «The Prophet» (Ο Προφήτης), του Kahlil Gibran, ένα από τα πιο αγαπημένα και πολυδιαβασμένα πνευματικά έργα παγκοσμίως, το οποίο έναν αιώνα μετά την έκδοσή του, συνεχίζει να προσφέρει σοφία, παρηγοριά και έμπνευση σε όσους αναζητούν βαθύτερο νόημα στη σύγχρονη και πολύπλοκη ζωή μας. Η δομή του είναι μοναδική, καθώς πρόκειται για μια συλλογή από 28 ποιητικά δοκίμια, τα οποία παρουσιάζονται ως τα αποχαιρετιστήρια λόγια ενός σοφού άνδρα, του προφήτη Αλμουσταφά, προς τους κατοίκους της πόλης που τον φιλοξένησε για δώδεκα χρόνια. Κάθε δοκίμιο αποτελεί απάντηση σε κάθε ένα από τα θεμελιώδη ερώτημα της ανθρώπινης ύπαρξης. Ο Γκιμπράν, μέσα από τον ήρωά του, αγγίζει τα πάντα: την Αγάπη, τον Γάμο, τα Παιδιά, την Εργασία, τη Χαρά και τη Λύπη, την Ελευθερία και τον Θάνατο. Η σοφία του δεν ανήκει σε καμία συγκεκριμένη θρησκεία, αλλά μιλά απευθείας στην καρδιά, προσφέροντας έναν οικουμενικό οδηγό για την τέχνη του ζην. Αν νιώθεις το κάλεσμα… μπες στη ροή! Άκουσε την εκπομπή ΖΩΝΤΑΝΑ το Σάββατο 07/02/2026, στις 19:00, εδώ: https://www.fossedrasi.gr/draseis/afypnistiko-radiofono/#live Επιμέλεια – παρουσίαση: Ελευθερία Ρούσσου

Η σημασία της Φιλοσοφίας στην Καθημερινότητά μας
2026-02-08 12:00 - 14:00 | Bistrot Cafe, Πυλαρινού 111, Κόρινθος, Κορινθία, 20131, Greece
Το Φιλοσοφικό Καφενείο Κορίνθου μας προσκαλεί την Κυριακή 08/02/2026, στις 12:00 μμ. στο Bistrot Cafe (Πυλαρινού 111 – Κόρινθος), με θέμα συζήτησης: «Η σημασία της Φιλοσοφίας στην καθημερινότητά μας». Με αφορμή το θέμα μας, θα πρέπει πρώτα να αναρωτηθούμε τι σημαίνει η έννοια του ρήματος Φιλοσοφώ. Από την ετοιμολογία της λέξης, Φιλοσοφώ, εύκολα καταλαβαίνουμε ότι τονίζεται η σημασία της Φιλίας με την σοφία, δηλαδή την βαθιά γνώση, τη βαθιά αντίληψη και κατανόηση με την οποία προσπαθούμε να ερμηνεύσουμε την φύση των πραγμάτων και παράλληλα της σωστής χρήσης αυτής της γνώσης, μέσα από την ευθυγράμμιση της γνώσης με την δράση. Αν λοιπόν είμαστε φίλοι της σοφίας, η καθημερινότητα δεν θα είναι και αυτή φίλη μαζί μας;Μέσα από τις προκλήσεις που η κάθε μέρα μας φέρνει και μας καλεί να αποκτήσουμε και πάλι την ισορροπία μας και έτσι κάθε φορά να ανακαλύπτουμε και ένα κομμάτι της σοφίας μας; Σας περιμένουμε στην επόμενή μας συνάντηση, για να ανακαλύψουμε στο πόσο σημαντική είναι η Φιλοσοφία στην καθημερινότητα μας, προσθέτοντας ο καθένας μας την αλήθεια του και τις κατανοήσεις του πάνω στο θέμα αυτό. Είσοδος ελεύθερη! Εισηγητές: Λένα Αθανασούλη και Χρήστος Παπαδάς

Η Τέχνη της Επιθυμίας
2026-02-14 18:00 - 20:00 | Bazaari cafe, Φιλικής Εταιρείας 43, Θεσσαλονίκη, Greece
Το Φιλοσοφικό Καφενείο Θεσσαλονίκης μας προσκαλεί το Σάββατο 14 Φεβρουαρίου 2026, στις 6:00 μ.μ. στο Bazaari cafe (Φιλικής εταιρείας 43, Θεσσαλονίκη, 300 μ. από τη στάση του μετρό “Συντριβάνι”) για να φιλοσοφήσουμε όλοι μαζί και να μοιραστούμε τις σκέψεις μας – Θέμα συζήτησης: «Η Τέχνη της Επιθυμίας». Ημέρα των ερωτευμένων το Σάββατο και ελάτε να φιλοσοφήσουμε γύρω από την επιθυμία! Στην κουβέντα μας θα δώσουμε απαντήσεις σε ερωτήματα, όπως: Α. Ποια είναι η αξία της επιθυμίας για τη ζωή μας; Μπορεί να έχει νόημα η ζωή χωρίς επιθυμίες; Είναι η επιθυμία κινητήριος δύναμη της δημιουργικότητάς μας; Είναι η επιθυμία απόδειξη ζωής ή σημάδι έλλειψης; Τι γνώμη έχετε για την καταστολή της; Ισχύει η άποψη του Πάουλο Κοέλιο «Όταν θελήσεις κάτι πάρα πολύ, το σύμπαν όλο θα συνωμοτήσει για να γίνει η επιθυμία σου πραγματικότητα»; Β. Είναι οι επιθυμίες πραγματικά δικές μας ή μας τις υποβάλλουν; Πώς μπορούμε να ξεχωρίσουμε τις πραγματικές επιθυμίες από τις κατασκευασμένες; Πότε η επιθυμία γίνεται πάθος; Ποια η σχέση της επιθυμίας με την ελευθερία; Εισηγητές: Χριστίνα Κούρφαλη και Ιορδάνης ΣαχίνογλουΕίσοδος ελεύθερη – Σας περιμένουμε!

Η Τέχνη της Αγάπης
2026-02-14 19:00 - 20:00
«ΕΣΩΤΕΡΙΚΗ ΟΡΑΣΗ»: Ενδοσκοπικές καταδύσεις και… Υπερβατικές πτήσεις… Η Ματίνα Φουρτούνη παρουσιάζει την εκπομπή «ΕΣΩΤΕΡΙΚΗ ΟΡΑΣΗ», του Wake Up Radio, του Αφυπνιστικού Ραδιόφωνου της Κίνησης Πνευματικού Ακτιβισμού «ΦΩΣ ΣΕ ΔΡΑΣΗ», το Σάββατο 14 Φεβρουαρίου 2026, στις 19:00, με θέμα: «Η Τέχνη της Αγάπης»! Η Αγάπη δεν είναι σχέση αλλά ποιότητα του Είναι, την οποία όταν την ενεργοποιήσεις ακτινοβολείς στα πάντα γύρω σου. Η αγάπη πρέπει να είναι σαν την αναπνοή, να είναι ένα είδος ποιότητας μέσα σου – όπου βρίσκεσαι, με όποιον κι αν είσαι, ή ακόμη κι αν είσαι μόνος, η αγάπη ξεχειλίζει από σένα συνεχώς. Το ζήτημα δεν είναι να αγαπάς κάποιον, το ζήτημα είναι … να είσαι εσύ η αγάπη». Άκουσε την εκπομπή ΖΩΝΤΑΝΑ το Σάββατο 14/02/2026, στις 19:00, εδώ: https://www.fossedrasi.gr/draseis/afypnistiko-radiofono/#live Επιμέλεια – παρουσίαση: Ματίνα Φουρτούνη

Η Μη-Βία ως Αντίδοτο στον Εκτροχιασμό της Κοινωνίας
2026-02-15 11:00 - 13:00 | Εργοτάξιο coffee & drinks, Οδός Καραϊσκάκη τέρμα – Καρδίτσα
Ζούμε σε μια καθημερινότητα όπου η βία κρύβεται σε λέξεις, σε σιωπές, σε μικρές παραβιάσεις,σε ένα «δεν πειράζει», σε μια αδιαφορία που επαναλαμβάνεται.Η μικρο-βία δεν σοκάρει.Όμως, φθείρει τον άνθρωπο, αλλοιώνει τις σχέσεις και προετοιμάζει, αθόρυβα, τις μεγάλες τραγωδίες. Στη μηνιαία συνάντηση του Φιλοσοφικού Καφενείου Καρδίτσας, την Κυριακή 15 Φεβρουαρίου 2026, στις 11:00 π.μ., στο Εργοτάξιο coffee & drinks (Οδός Καραϊσκάκη τέρμα – Καρδίτσα), στοχαζόμαστε:– Τι είναι η μικρο-βία στην καθημερινή ζωή;– Πότε η ανοχή μετατρέπεται σε συνενοχή;– Μπορεί η Μη-Βία να αποτελέσει ενεργή στάση ζωής και κοινωνικό αντίδοτο;– Πώς ο εκτροχιασμός της ευθύνης οδηγεί στον εκτροχιασμό της κοινωνίας; Η συζήτηση αφιερώνεται στη μνήμη των ανθρώπων που χάθηκαν στα Τέμπη, ως υπενθύμιση ότι ο εκτροχιασμός δεν είναι ποτέ στιγμιαίος, αλλά αποτέλεσμα συλλογικής αμέλειας. «Οὐ τὸ μὴ ἀδικεῖν μόνον, ἀλλὰ καὶ τὸ μὴ ἐᾶν ἀδικεῖσθαι δεῖ.»~ Αριστοτέλης ~ Εισήγηση: Ζωή Βαϊοπούλου Είσοδος Ελεύθερη – Παρακαλείστε για έγκαιρη προσέλευση.

Ghost Town
2026-02-15 11:00 - 14:00
Ο Αφυπνιστικός Κινηματογράφος (Wake Up Cinema), της Κίνησης Πνευματικού Ακτιβισμού «ΦΩΣ ΣΕ ΔΡΑΣΗ», προβάλει την Κυριακή 15 Φεβρουαρίου 2026, στις 11:00 πμ., την ταινία “Ghost Town” (Η Πόλη των Φαντασμάτων), στον Κινηματογράφο ΓΑΛΑΞΙΑΣ, Λεωφόρος Μεσογείων 6, Αμπελόκηποι (ΜΕΤΡΟ Αμπελόκηποι). Η ταινία κυκλοφόρησε το 2008, είναι σε σκηνοθεσία David Koepp και πρωταγωνιστούν οι Ricky Gervais, Greg Kinnear, Téa Leoni. Πρόκειται για μια ρομαντική κομεντί με μεταφυσικές αποχρώσεις, που προσφέρει πλούσιο υλικό για υπαρξιακό στοχασμό, ψυχολογική εμβάθυνση και ηθική αυτοεξέταση. Η ταινία αφηγείται την ιστορία του Bertram Pincus, ενός αντικοινωνικού και ιδιόρρυθμου οδοντιάτρου στη Νέα Υόρκη, ο οποίος μετά από μια απλή ιατρική επέμβαση κλινικά “πεθαίνει” για επτά λεπτά και όταν επιστρέφει στη ζωή, αποκτά την ικανότητα να βλέπει και να αλληλεπιδρά με φαντάσματα. Αυτοί οι νεκροί δεν έχουν φύγει ήσυχα από τον κόσμο – τους κρατούν πίσω εκκρεμότητες, ενοχές ή η ανάγκη για επανόρθωση. Μετά την προβολή, θα ακολουθήσει η ανάλυση της ταινίας, από τον Γιάννη Αυγουστάτο, Ψυχίατρο-Ψυχοθεραπευτή, Πνευματικό Ακτιβιστή, Ιδρυτή της Κίνησης «ΦΩΣ ΣΕ ΔΡΑΣΗ» και Συγγραφέα, και θα γίνει συζήτηση με τους θεατές. Μην τη χάσετε, σας περιμένουμε όλους! Προτείνεται προσέλευση μισή ώρα νωρίτερα για την εξασφάλιση θέσης!Γενική είσοδος: 7,00€ (για την καλύτερη εξυπηρέτησή σας παρακαλείστε να έχετε το ακριβές αντίτιμο). Δείτε εδώ το trailer της ταινίας:

Ταξίδι προς τα Μέσα (Β’ Μέρος)
2026-02-21 19:00 - 20:00
Το Σάββατο 21/02/2026, στις 19:00, θα μεταδοθεί σε επανάληψη η εκπομπή «Αφυπνιστική Αρμονία» με θέμα: «Ταξίδι προς τα Μέσα Β’ Μέρος», με την Ελένη Κυριακοπούλου. Χαλαρώνοντας τις Χορδές του Νου, Τεντώνοντας τις Χορδές της Καρδιάς…Αποσπάσματα και σχολιασμοί του βιβλίου “ΤΑΞΙΔΙ ΠΡΟΣ ΤΑ ΜΕΣΑ”, με ζωντανές ομιλίες του Osho που δόθηκαν σε κατασκήνωση διαλογισμού στο Γκουτζαράτ της Ινδίας. Άκουσε την εκπομπή ΣΕ ΕΠΑΝΑΛΗΨΗ το Σάββατο 21/02/2026, στις 19:00, εδώ: https://www.fossedrasi.gr/draseis/afypnistiko-radiofono/#live Επιμέλεια και παρουσίαση εκπομπής: Ελένη Κυριακοπούλου

Η Αλχημεία της Αγάπης: Από την Εγωική Ανάγκη στην Πνευματική Αυτοπραγμάτωση
2026-03-01 11:00 - 13:00 | Myrtillo Cafe, Πάρκο για το Παιδί & τον Πολιτισμό – Τριφυλίας & Ευστάθιου Λάμψα Αμπελόκηποι, Αττική 11524 Greece
Το Φιλοσοφικό Καφενείο Αθηνών μας προσκαλεί στην επόμενη συνάντηση, που θα πραγματοποιηθεί την Κυριακή 1 Μαρτίου 2026, στις 11:00 πμ., στο πρωτοπόρο Myrtillo Cafe* (Πάρκο για το Παιδί & τον Πολιτισμό – Τριφυλίας & Ευστάθιου Λάμψα, Αμπελόκηποι 11524, Αθήνα). Το θέμα συζήτησης θα είναι «Η Αλχημεία της Αγάπης: Από την Εγωική Ανάγκη στην Πνευματική Αυτοπραγμάτωση» : Η λέξη «Αλχημεία» προέρχεται από την αρχαία εσωτερική επιστήμη της μεταμόρφωσης – εκείνης που δεν περιοριζόταν στην ύλη (π.χ. στο να μετατραπεί ο μόλυβδος σε χρυσό), αλλά κυρίως στο πνεύμα: πώς ο άνθρωπος μπορεί να μεταμορφώσει τον κατώτερο εαυτό του σε φορέα φωτός, σοφίας και αγάπης. Η αλχημεία της αγάπης, λοιπόν, είναι η σταδιακή, συνειδητή διεύρυνση της καρδιάς: από εγωικές και περιορισμένες μορφές, προς όλο και πιο απρόσωπες, συνειδητές και καθολικές μορφές αγάπης. Την εισήγηση θα κάνει ο Ιωάννης Αυγουστάτος, Ψυχίατρος-Ψυχοθεραπευτής, Πνευματικός Ακτιβιστής, Ιδρυτής της Κίνησης «ΦΩΣ ΣΕ ΔΡΑΣΗ» και Συγγραφέας, κι όπως πάντα θα ακολουθήσει συζήτηση με τους συμμετέχοντες. Σας περιμένουμε με χαρά να φιλοσοφήσουμε! Το Myrtillo Cafe βρίσκεται σε απόσταση μόλις 500μ. (8′ περπάτημα) από το σταθμό «Πανόρμου» του Μετρό (μπλε γραμμή). *Myrtillo Cafe: Είναι μια Κοινωνική Συνεταιριστική Επιχείρηση με ειδικό σκοπό, συγκεκριμένα για να παρέχει χώρο για την ένταξη ευπαθών ομάδων (άτομα με αναπηρία) στην αγορά εργασίας. Λειτουργεί από το 2014 και η ιδρύτριά του, είναι η κα Γεωργία Βαμβουνάκη – Raffan. Η πρωτοτυπία του έγκειται στο γεγονός ότι ποτέ δε βασίστηκε σε επιδοτήσεις ή χρηματοδοτήσεις, αλλά κινήθηκε και συνεχίζει να κινείται σαν μια αυτοσυντηρούμενη επιχείρηση, που βασίζεται αποκλειστικά στα έσοδα από την καθημερινή λειτουργία της και για το λόγο αυτό έχει βραβευθεί ήδη τρείς φορές! Περισσότερες πληροφορίες θα βρείτε εδώ: https://myrtillocafe.gr/

Η φιλία και οι ανθρώπινες σχέσεις τον καιρό του Διαδικτύου
2026-03-07 18:00 - 20:00 | Bazaari cafe, Φιλικής Εταιρείας 43, Θεσσαλονίκη, Greece
Το Φιλοσοφικό Καφενείο Θεσσαλονίκης μας προσκαλεί το Σάββατο 7 Μαρτίου 2026 – 6:00 μ.μ. στο Bazaari cafe (Φιλικής εταιρείας 43, Θεσσαλονίκη, 300 μ. από τη στάση του μετρό “Συντριβάνι”) για να φιλοσοφήσουμε όλοι μαζί και να μοιραστούμε τις σκέψεις μας – Θέμα συζήτησης: «Η φιλία και οι ανθρώπινες σχέσεις τον καιρό του Διαδικτύου». Η φιλία είναι ένα από τα πιο διαχρονικά φιλοσοφικά θέματα: Ποιες απόψεις έχουν διατυπωθεί για τη φιλία από σημαντικούς φιλοσόφους; Με ποιους τρόπους τα μέσα κοινωνικής δικτύωσης επηρεάζουν και αναδιαμορφώνουν την ταυτότητα των χρηστών καθώς και τη μορφή και την ποιότητα των ανθρώπινων σχέσεων; Τελικά, η ευθύνη βαραίνει το ίδιο το μέσον ή τον τρόπο με τον οποίο επιλέγουμε να το χρησιμοποιούμε; Εισηγητές: Χριστίνα Κούρφαλη και Αδάμ ΝιέφσκιΕίσοδος ελεύθερη – Σας περιμένουμε!

Δύναμη: Η τέχνη να βλέπεις - Από το κομμάτι στο Όλον
2026-03-08 11:00 - 13:00 | Εργοτάξιο coffee & drinks, Οδός Καραϊσκάκη τέρμα – Καρδίτσα
Τι σημαίνει πραγματικά δύναμη;Είναι η ισχύς;Η επιβολή;Ή μήπως η ικανότητα να βλέπεις εκεί όπου οι άλλοι βλέπουν μόνο σκιές; Στη επόμενη συνάντηση του Φιλοσοφικού Καφενείου Καρδίτσας ανοίγουμε έναν ζωντανό φιλοσοφικό διάλογο γύρω από τη δύναμη ως εσωτερική κατάσταση συνείδησης. Από τη σοφία των αρχαίων Ελλήνων και την αλληγορία του Σπηλαίου του Πλάτωνα, μέχρι το Ευαγγελικό μήνυμα «Μὴ φοβεῖσθε» και τις ιστορικές στιγμές όπου ο άνθρωπος τόλμησε να ελευθερωθεί. Θα αναζητήσουμε μαζί: τη δύναμη της όρασης και της επίγνωσης

τη δύναμη του υποσυνείδητου και των αόρατων δεσμών

τον φόβο ως μηχανισμό απώλειας δύναμης

τη μετάβαση από τη διάσπαση στην ενότητα

το θάρρος που χρειάζεται για να βγει κανείς από το «σπήλαιο»Ένα καφενείο σκέψης και διαλόγου – όχι για να δοθούν έτοιμες απαντήσεις, αλλά για να γεννηθούν ουσιαστικά ερωτήματα. Την Κυριακή 8 Μαρτίου 2026, στις 11:00 το πρωί, στο φιλόξενο χώρο Εργοτάξιο coffee & drinks (Οδός Καραϊσκάκη τέρμα – Καρδίτσα). Ελάτε να συνομιλήσουμε, να στοχαστούμε και να θυμηθούμε μαζί:Η πραγματική δύναμη ίσως αρχίζει τη στιγμή που ο άνθρωπος αποφασίζει να δει. Εισήγηση Ζωή ΒαϊοπούλουΕίσοδος ελεύθερη – Παράκληση για έγκαιρη προσέλευση. Όταν το φως γίνεται πράξη, η γνώση μεταμορφώνεται σε ζωή.

Αληθινός και Ψευδής Εαυτός
2026-03-08 12:00 - 14:00 | Κόρινθος, Πυλαρινού 111
Το Φιλοσοφικό Καφενείο Κορίνθου μας προσκαλεί την Κυριακή 08/03/2026, στις 12:00 μμ. στο Bistrot Cafe (Πυλαρινού 111 – Κόρινθος), με θέμα συζήτησης: «Η σημασία της Φιλοσοφίας στην καθημερινότητά μας». Στο θέμα «Αληθινός και Ψευδής Εαυτός», καλό θα ήταν πρώτα, να θυμηθούμε τον εαυτό μας πριν από δέκα χρόνια και μετά να τον δούμε στο τώρα. Να τον θυμηθούμε πως ήταν χθες και πως είναι σήμερα. Να τον παρατηρήσουμε όταν είναι μόνος, αλλά και όταν βρίσκεται παρέα με άλλους. Να τον παρατηρήσουμε όταν βρίσκεται σε ένα οικείο περιβάλλον, αλλά και σε ένα άγνωστο περιβάλλον. Ίσως τότε κατανοήσουμε πως αυτό που ονομάζουμε εαυτό είναι κάτι που μεταβάλλεται, καθώς βρίσκεται σε μια συνεχή διαδικασία αλληλεπίδρασης με τον χώρο και τον χρόνο. Τι είναι τότε αυτό που μένει σταθερό και είναι αληθινό; Σας περιμένουμε να μοιραστούμε, τους προβληματισμούς μας, τις παρατηρήσεις μας και τις κατανοήσεις μας. Είσοδος ελεύθερη! Εισηγητές: Λένα Αθανασούλη και Χρήστος Παπαδάς

Εσωτερική Όραση - Η Μαγεία της Καθημερινότητας
2026-03-14 19:00 - 20:00
Το Σάββατο 14/03/2026, στις 19:00, θα μεταδοθεί σε επανάληψη η εκπομπή «Εσωτερική Όραση» με θέμα: «Η Μαγεία της Καθημερινότητας», με την Ματίνα Φουρτούνη. Μπορούμε να ζούμε τη μαγεία σ’ αυτόν τον δυστοπικό κόσμο; Ο νους μας θεωρεί πως τα γνωρίζει όλα, κινείται πάντα με στερεότυπα μέσα στο γνωστό, στα πλαίσια του χρόνου και του χώρου για να νοιώθει ασφαλής.Για να νοιώσουμε τη μαγεία τής καθημερινότητας πρέπει η ψυχή μας να είναι όπως ενός μικρού παιδιού. Να κοιτάζουμε τη ζωή με έκπληκτα μάτια και δέος σαν να μην γνωρίζουμε τίποτα. Να αφήνουμε ελεύθερο, χαρούμενο και απλό το πλάσμα που ζει μέσα μας. Χρειάζεται το εγώ να απελευθερωθεί από τον φόβο και ο νους να μάθει να σιωπά. “Να τα σβήνεις όλα πάνω στον πίνακα μέρα με τη μέρα, να γίνεσαι καινούργιος κάθε αυγή, το συναίσθημά σου να είναι πάντα παρθένο…”Φερνάντο Πεσσόα Άκουσε την εκπομπή ΣΕ ΕΠΑΝΑΛΗΨΗ το Σάββατο 14/03/2026, στις 19:00, εδώ: https://www.fossedrasi.gr/draseis/afypnistiko-radiofono/#live

Αφυπνιστική Ποίηση
2026-03-21 19:00 - 20:00
Η μηνιαία εκπομπή «ΦΩΣ στο Μικρόφωνο», του Wake Up Radio, του Αφυπνιστικού Ραδιόφωνου της Κίνησης Πνευματικού Ακτιβισμού «ΦΩΣ ΣΕ ΔΡΑΣΗ», με την Βένια Λυμπέρη, με αφορμή την Παγκόσμια Ημέρα Ποίησης, το Σάββατο 21 Μαρτίου στις 19:00, μας προσκαλεί σε ένα ιδιαίτερο αφιέρωμα με θέμα την Αφυπνιστική Ποίηση. Μέσα από στίχους που αφυπνίζουν τη σκέψη και μιλούν κατευθείαν στην Καρδιά, θα ανακαλύψουμε μαζί τη δύναμη της ποίησης να εμπνέει, να συγκινεί και να ανοίγει δρόμους εσωτερικής αναζήτησης. Κατά τη διάρκεια της εκπομπής θα ακούσουμε επίσης τραγούδια εμπνευσμένα από ποιήματα μεγάλων ποιητών, όπου ο ποιητικός λόγος συναντά τη μουσική και μεταφέρει μηνύματα πνευματικής αφύπνισης και βαθιάς ανθρώπινης ευαισθησίας.Σας περιμένουμε σε μια βραδιά όπου η ποίηση γίνεται φως, έμπνευση και εσωτερικό ταξίδι. Άκουσε την εκπομπή ΖΩΝΤΑΝΑ το Σάββατο 21/03/2026, στις 19:00, εδώ: https://www.fossedrasi.gr/draseis/afypnistiko-radiofono/#live Επιμέλεια – παρουσίαση: Βένια Λυμπέρη

Brazil
2026-03-22 11:00 - 14:30 | Κινηματογράφος ΓΑΛΑΞΙΑΣ, Λεωφόρος Μεσογείων 6, Αμπελόκηποι (ΜΕΤΡΟ Αμπελόκηποι)
Ο Αφυπνιστικός Κινηματογράφος (Wake Up Cinema), της Κίνησης Πνευματικού Ακτιβισμού «ΦΩΣ ΣΕ ΔΡΑΣΗ», προβάλει την Κυριακή 22 Μαρτίου 2026, στις 11:00 πμ., την ταινία “Brazil” (Μπραζίλ), στον Κινηματογράφο ΓΑΛΑΞΙΑΣ, Λεωφόρος Μεσογείων 6, Αμπελόκηποι (ΜΕΤΡΟ Αμπελόκηποι). Η ταινία κυκλοφόρησε το 1985, είναι σε σκηνοθεσία Terry Gilliam και πρωταγωνιστούν οι Jonathan Pryce, Robert De Niro και Michael Palin. Προτάθηκε το 1986 για βραβείο Όσκαρ στις κατηγορίες «Καλύτερο Σενάριο» και «Καλύτερη Art Direction», ενώ το 1985 στον διαγωνισμό Los Angeles Film Critics Association Awards, βραβεύτηκε στις ακόλουθες κατηγορίες: «Καλύτερη Ταινία», «Καλύτερο Σενάριο» και «Καλύτερη Σκηνοθεσία». Ο άνθρωπος, ως ανεξάρτητη οντότητα είναι κάτι το απαγορευμένο. Όλοι και όλα, παρακολουθούνται από τον πολιτεία – φύλακα και η ελευθερία βούλησης δεν αποτελεί παρά μία άγνωστη και χαμένη αξία. Το Brazil, είναι το προφητικό κινηματογραφικό αριστούργημα το οποίο εξελίσσεται σ’ ένα διστοπικό, αλλά τραγικά οικείο περιβάλλον. Η συγκεκριμένη ταινία δεν είναι απλώς ένα έργο επιστημονικής φαντασίας, αλλά ένας πνευματικός και κοινωνικός καθρέφτης. Αν ο George Orwell στο «1984» περιέγραψε έναν ολοκληρωτισμό που βασίζεται στον φόβο, ο Terry Gilliam, στο Brazil, μας προειδοποίησε για κάτι πολύ πιο ύπουλο: έναν ολοκληρωτισμό που ξεκινά από τον παραλογισμό της γραφειοκρατίας και καταλήγει στην πλήρη απανθρωποποίηση. Μετά την προβολή, θα ακολουθήσει η ανάλυση της ταινίας, από τον Γιάννη Αυγουστάτο, Ψυχίατρο-Ψυχοθεραπευτή, Πνευματικό Ακτιβιστή, Ιδρυτή της Κίνησης «ΦΩΣ ΣΕ ΔΡΑΣΗ» και Συγγραφέα, και θα γίνει συζήτηση με τους θεατές. Μην τη χάσετε, σας περιμένουμε όλους! Προτείνεται προσέλευση μισή ώρα νωρίτερα για την εξασφάλιση θέσης!Γενική είσοδος: 7,00€ (για την καλύτερη εξυπηρέτησή σας παρακαλείστε να έχετε το ακριβές αντίτιμο). Δείτε εδώ το trailer της ταινίας:

Ιστορία και Εθνική Ταυτότητα
2026-04-04 11:00 - 13:00
Το Φιλοσοφικό Καφενείο Θεσσαλονίκης μας προσκαλεί με χαρά στον ιστορικό περίπατο που θα πραγματοποιηθεί το Σάββατο 04/04/2026, στις 11:00 π.μ. στο παραθαλάσσιο μέτωπο της Καλαμαριάς – Σημείο συνάντησης: Είσοδος αυλής Μεγάρου Μουσικής, Κτίριο Μ2 (Γκρι χρώμα). Πρώτη στάση “Το Κελλάριον”, το ανατολικό λιμάνι των Βυζαντινών, και αναφορά στην άλωση της Θεσσαλονίκης το 904 μ.Χ. από τους Σαρακινούς. Συνεχίζουμε παραθαλάσσια περπατώντας πάνω στην άμμο στο Καραμπουρνάκι. Ακτή Ντοβίλ, Ναυτικός όμιλος Θεσσαλονίκης, Στρατόπεδο Κόδρα ( περιφερειακά), Κυβερνείο, Αρετσού, Πλαζ Καλαμαριάς, Απολυμαντήρια, Μαρίνα. Καταλήγουμε στο Remezzo για συζήτηση και καφέ. Επιστροφή στο πάρκιγκ με το λεωφορείο της γραμμής 5 ή 6. Θέματα που θα κουβεντιάσουμε: Πώς συμβάλλει η ιστορία στη διαμόρφωση της εθνικής ταυτότητας;

Είναι η εθνική ταυτότητα κάτι σταθερό ή μεταβάλλεται με τον χρόνο;

Πώς επηρεάζει η σχολική μας εμπειρία την εικόνα που έχουμε για το έθνος μας;Συμμετοχή ελεύθερη! Εισηγήτρια: Ιωάννα Ακριτίδου
